title: Rådets henstilling (EU) 2021/89 af 28. januar 2021 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner

text:
               29.1.2021

               DA

               Den Europæiske Unions Tidende

               L 33/1

      RÅDETS HENSTILLING (EU) 2021/89
      af 28. januar 2021
      om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner
      RÅDET FOR DEN EUROPÆISKE UNION,
      som henviser til traktaten om Den Europæiske Unions funktionsmåde, særlig artikel 77, stk. 2, litra b) og e), og artikel 292, første og andet punktum, og
      som tager følgende i betragtning:

                  (1)

                  Rådet vedtog den 30. juni 2020 en henstilling om de midlertidige restriktioner for ikkevæsentlige rejser til EU og eventuel ophævelse af disse restriktioner (1) (»Rådets henstilling«). Den 16. juli 2020 vedtog Rådet henstilling (EU) 2020/1052 af 16. juli 2020 om ændring af Rådets henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (2). Den 30. juli 2020 vedtog Rådet henstilling (EU) 2020/1144 af 30. juli 2020 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (3). Den 7. august 2020 vedtog Rådet henstilling (EU) 2020/1186 af 7. august 2020 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (4). Den 22. oktober 2020 vedtog Rådet henstilling (EU) 2020/1551 af 22. oktober 2020 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (5).
                  Den 17. december 2020 vedtog Rådet henstilling (EU) 2020/2169 af 17. december 2020 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (6).

                  (2)

                  Rådets henstilling fastsætter, at medlemsstaterne gradvist bør ophæve de midlertidige restriktioner for ikkevæsentlige rejser til EU fra den 1. juli 2020 på en koordineret måde for så vidt angår personer, der er bosiddende i de tredjelande, der er opført på listen i bilag I til Rådets henstilling. Hver anden uge bør listen over tredjelande i bilag I revideres og alt efter omstændighederne ajourføres af Rådet i tæt samråd med Kommissionen og de relevante EU-agenturer og -tjenester efter en samlet vurdering på grundlag af den metode, de kriterier og de oplysninger, der er omhandlet i Rådets henstilling.

                  (3)

                  Der har siden fundet drøftelser sted i Rådet i tæt samråd med Kommissionen og de relevante EU-agenturer og -tjenester om en revision af listen over tredjelande i bilag I til Rådets henstilling og i forbindelse med anvendelse af de kriterier og den metode, der er fastsat i Rådets henstilling. Som et resultat af disse drøftelser bør listen over tredjelande i bilag I ændres. Navnlig bør Japan udgå af listen.

                  (4)

                  Grænsekontrol er ikke kun i de medlemsstaters interesse, ved hvis ydre grænser kontrollen foretages, men i alle de medlemsstaters interesse, der har ophævet grænsekontrollen ved deres indre grænser. Medlemsstaterne bør derfor sikre, at de foranstaltninger, der træffes ved de ydre grænser, koordineres for at sikre et velfungerende Schengenområde. Med henblik herpå bør medlemsstaterne fra den 28. januar 2021 fortsætte med ophævelsen af de midlertidige restriktioner for ikkevæsentlige rejser til EU på en koordineret måde for så vidt angår personer, der er bosiddende i de tredjelande, der er opført på listen i bilag I til Rådets henstilling, som ændres ved denne henstilling.

                  (5)

                  I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til TEUF, deltager Danmark ikke i vedtagelsen af denne henstilling, som ikke er bindende for og ikke finder anvendelse i Danmark. Inden seks måneder efter, at Rådet har truffet foranstaltning om denne henstilling til udbygning af Schengenreglerne, træffer Danmark afgørelse om, hvorvidt det vil gennemføre denne henstilling, jf. artikel 4 i nævnte protokol.

                  (6)

                  Denne henstilling udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (7); Irland deltager derfor ikke i vedtagelsen af denne henstilling, som ikke er bindende for og ikke finder anvendelse i Irland.

                  (7)

                  For så vidt angår Island og Norge udgør denne henstilling en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i Rådets afgørelse 1999/437/EF (8).

                  (8)

                  For så vidt angår Schweiz udgør denne henstilling en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i afgørelse 1999/437/EF (9) sammenholdt med artikel 3 i Rådets afgørelse 2008/146/EF (10).

                  (9)

                  For så vidt angår Liechtenstein udgør denne henstilling en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i afgørelse 1999/437/EF (11) sammenholdt med artikel 3 i Rådets afgørelse 2011/350/EU (12),

            HAR VEDTAGET DENNE HENSTILLING:
      Rådets henstilling (EU) 2020/912 som ændret ved henstilling (EU) 2020/1052, henstilling (EU) 2020/1144, henstilling (EU) 2020/1186, henstilling (EU) 2020/1551 og henstilling (EU) 2020/2169 om de midlertidige restriktioner for ikkevæsentlige rejser til EU og eventuel ophævelse af disse restriktioner ændres således:

                  1)

                  Punkt 1, første afsnit, i Rådets henstilling affattes således:

                                 »1.

                                 Medlemsstaterne bør gradvist ophæve de midlertidige restriktioner for ikkevæsentlige rejser til EU fra den 28. januar 2021 på en koordineret måde for så vidt angår personer, der er bosiddende i de tredjelande, der er opført på listen i bilag I.«

                  2)

                  Bilag I til henstillingen affattes således:

                        »BILAG I
                        Tredjelande og særlige administrative områder, hvis indbyggere ikke bør berøres af midlertidige restriktioner ved de ydre grænser for ikkevæsentlige rejser til EU:
                        I.   STATER

                                    1.

                                    AUSTRALIEN

                                    2.

                                    NEW ZEALAND

                                    3.

                                    RWANDA

                                    4.

                                    SINGAPORE

                                    5.

                                    SYDKOREA

                                    6.

                                    THAILAND

                                    7.

                                    KINA (*)

                              II.   FOLKEREPUBLIKKEN KINAS SÆRLIGE ADMINISTRATIVE OMRÅDER

                                    Hongkong SAR (*)

                                    Macao SAR (*)

                              (*) med forbehold af bekræftelse af gensidighed.

                  «

         Udfærdiget i Bruxelles, den 28. januar 2021.

               På Rådets vegne

            A.P. ZACARIAS

               Formand

         (1)  EUT L 208 I af 1.7.2020, s. 1.

         (2)  EUT L 230 af 17.7.2020, s. 26.

         (3)  EUT L 248 af 31.7.2020, s. 26.

         (4)  EUT L 261 af 11.8.2020, s. 83.

         (5)  EUT L 354 af 26.10.2020, s. 19.

         (6)  EUT L 431 af 21.12.2020, s. 75.

         (7)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).

         (8)  EFT L 176 af 10.7.1999, s. 36.

         (9)  EUT L 53 af 27.2.2008, s. 52.

         (10)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).

         (11)  EUT L 160 af 18.6.2011, s. 21.

         (12)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).


               26.3.2021

               DA

               Den Europæiske Unions Tidende

               C 108/126

      P8_TA(2019)0224
      Den omfattende aftale mellem EU og Usbekistan
      Europa-Parlamentets henstilling af 26. marts 2019 til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik om den nye omfattende aftale mellem EU og Usbekistan (2018/2236(INI))
      (2021/C 108/12)

         Europa-Parlamentet,

                  —

                  der henviser til artikel 218 i traktaten om Den Europæiske Unions funktionsmåde (TEUF),

                  —

                  der henviser til Rådets afgørelse (EU) 2018/… af 16. juli 2018 om bemyndigelse af Europa-Kommissionen og Unionens højtstående repræsentant for udenrigsanliggender og sikkerhedspolitik til på Unionens vegne at indlede og føre forhandlinger om de bestemmelser, der hører under Unionens kompetence, i en omfattende aftale mellem Den Europæiske Union og dens medlemsstater på den ene side og Republikken Usbekistan på den anden side (10336/18),

                  —

                  der henviser til afgørelse vedtaget af repræsentanterne for medlemsstaternes regeringer, forsamlet i Rådet den 16. juli 2018, om bemyndigelse af Europa-Kommissionen til på medlemsstaternes vegne at indlede og føre forhandlinger om de bestemmelser, der hører under medlemsstaternes kompetence, i en omfattende aftale mellem Den Europæiske Union og dens medlemsstater på den ene side og Republikken Usbekistan på den anden side (10337/18),

                  —

                  der henviser til Rådets forhandlingsdirektiver af 16. juli 2018 (10601/18 EU Restricted), som blev fremsendt til Parlamentet den 6. august 2018,

                  —

                  der henviser til den nuværende partnerskabs- og samarbejdsaftale (PCA) mellem EU og Republikken Usbekistan, som trådte i kraft i 1999,

                  —

                  der henviser til aftalememorandummet om energi mellem EU og Usbekistan, der blev undertegnet i januar 2011,

                  —

                  der henviser til EU's retningslinjer for fremme og beskyttelse af alle menneskerettigheder for lesbiske, bøsser, biseksuelle, transpersoner og interseksuelle (LGBTI-personer), som blev vedtaget af Rådet i 2013,

                  —

                  der henviser til sin lovgivningsmæssige beslutning af 14. december 2016 om udkast til Rådets afgørelse om indgåelse af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale (1),

                  —

                  der henviser til sin ikke-lovgivningsmæssige beslutning af 14. december 2016 om udkast til Rådets afgørelse om indgåelse af en protokol til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale (2),

                  —

                  der henviser til sin beslutning af 23. oktober 2014 om menneskerettigheder i Usbekistan (3),

                  —

                  der henviser til sine beslutninger af 15. december 2011 om situationen med hensyn til gennemførelsen af EU-strategien for Centralasien (4) og af 13. april 2016 om gennemførelse og gennemgang af EU-strategien for Centralasien (5),

                  —

                  der henviser til den fælles meddelelse af 19. september 2018 fra Kommissionen og Unionens højtstående repræsentant for udenrigsanliggender og sikkerhedspolitik med titlen »Styrkede forbindelser mellem Europa og Asien — byggesten til en EU-strategi« (JOIN(2018)0031),

                  —

                  der henviser til de besøg, som Udenrigsudvalget og dets Underudvalg om Menneskerettigheder aflagde i Usbekistan i henholdsvis september 2018 og maj 2017, og til de regelmæssige besøg i landet af dets Delegation til De Parlamentariske Samarbejdsudvalg EU-Kasakhstan, EU-Kirgisistan, EU-Usbekistan og EU-Tadsjikistan og for Forbindelserne med Turkmenistan og Mongoliet,

                  —

                  der henviser til resultaterne af det 13. møde mellem EU's og Centralasiens udenrigsministre, der blev afholdt den 10. november 2017 i Samarkand, og som vedrørte den bilaterale dagsorden (økonomi, konnektivitet, sikkerhed og retsstatsprincippet) og regionale spørgsmål,

                  —

                  der henviser til det fælles kommuniké fra det 14. møde mellem EU's og Centralasiens udenrigsministre, der blev afholdt den 23. november 2018 i Bruxelles med titlen »EU-Centralasien — Arbejde sammen for at opbygge en fremtid med inklusiv vækst, bæredygtig konnektivitet og stærkere partnerskaber« (6),

                  —

                  der henviser til EU's fortsatte udviklingsbistand til Usbekistan på 168 mio. EUR i perioden 2014-2020, finansiel bistand fra Den Europæiske Investeringsbank (EIB) og Den Europæiske Bank for Genopbygning og Udvikling (EBRD) og andre EU-foranstaltninger til støtte for fred og sikkerhed og reduktion af nukleart affald i landet,

                  —

                  der henviser til erklæringen fra Tashkent-konferencen om Afghanistan den 26. og 27. marts 2018, som Usbekistan var vært for, og som blev ledet i fællesskab med Afghanistan, med titlen »Fredsproces, sikkerhedssamarbejde og regional konnektivitet«,

                  —

                  der henviser til strategien for aktioner i fem prioriterede områder for udvikling af Usbekistan (udviklingsstrategi) for 2017-2021,

                  —

                  der henviser til de skridt, som Usbekistan har taget i retning af et mere åbent samfund og mere åbenhed i forbindelserne med nabolandene, siden det blev uafhængigt af Sovjetunionen,

                  —

                  der henviser til FN's mål for bæredygtig udvikling,

                  —

                  der henviser til forretningsordenens artikel 113,

                  —

                  der henviser til betænkning fra Udenrigsudvalget (A8-0149/2019),

                  A.

                  der henviser til, at EU og Usbekistan den 23. november 2018 indledte forhandlinger om en omfattende udvidet partnerskabs- og samarbejdsaftale med henblik på at erstatte den nuværende partnerskabs- og samarbejdsaftale mellem EU og Usbekistan med henblik på at styrke og uddybe samarbejdet på områder af fælles interesse, og som er baseret på de fælles værdier demokrati, retsstatsprincippet, respekten for de grundlæggende frihedsrettigheder og god regeringsførelse med henblik på at fremme bæredygtig udvikling og international sikkerhed og effektivt tackle globale udfordringer såsom terrorisme, klimaændringer og organiseret kriminalitet;

                  B.

                  der henviser til, at den omfattende udvidede partnerskabs- og samarbejdsaftale kræver Parlamentets godkendelse for at kunne træde i kraft;

                  1.

                  henstiller til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik:

            Forbindelserne mellem EU og Usbekistan

                  a)

                  at glæde sig meget over de tilsagn, som Usbekistan har givet, og de skridt, det har taget i retning af et mere åbent samfund og niveauet af det reelle engagement i den politiske dialog mellem EU og Usbekistan, hvilket førte til forhandlinger om en omfattende udvidet partnerskabs- og samarbejdsaftale; at understrege EU's interesse i at styrke forbindelserne med Usbekistan på grundlag af fælles værdier og anerkende Usbekistans rolle som en vigtig kulturel og politisk bro mellem Europa og Asien;

                  b)

                  at sørge for regelmæssig, indgående dialog og overvåge den fulde gennemførelse af politiske og demokratiske reformer med henblik på at skabe et uafhængigt retsvæsen — herunder ophævelse af alle restriktioner for advokaters uafhængighed — et reelt uafhængigt parlament som følge af et reelt konkurrencedygtigt valg, beskyttelse af menneskerettigheder, ligestilling mellem kønnene og mediefrihed, afpolitisering af sikkerhedstjenesterne og sikring af, at de forpligter sig til at respektere retsstatsprincippet og til betydeligt at inddrage civilsamfundet i reformprocessen; at glæde sig over de nye beføjelser, der er tillagt Oliy Majlis, og de nye mekanismer til styrkelse af den parlamentariske kontrol; at tilskynde myndighederne til at gennemføre henstillingerne i OSCE/ODIHR's rapport efter parlamentsvalget i 2014;

                  c)

                  at understrege og yde betydelig støtte til bæredygtige reformer og deres gennemførelse på grundlag af nuværende og fremtidige aftaler, der fører til håndgribelige resultater og behandler politiske, samfundsmæssige og økonomiske spørgsmål, navnlig med henblik på at forbedre forvaltningen, åbne plads for et reelt forskelligartet og uafhængigt civilsamfund, styrke respekten for menneskerettighederne, beskyttelse af alle mindretal og sårbare personer, herunder personer med handicap, sikre retsforfølgning i tilfælde af krænkelser af menneskerettigheder og andre forbrydelser og fjerne hindringer for iværksættervirksomhed;

                  d)

                  at anerkende og støtte Usbekistans tilsagn til de igangværende strukturelle, administrative og økonomiske reformer for at forbedre erhvervsklimaet, retsvæsenet og sikkerhedstjenesterne, arbejdsvilkårene og den administrative ansvarlighed og effektivitet og understrege betydningen af fuldstændig og verificerbar gennemførelse heraf; at hilse liberaliseringen af transaktioner i udenlandsk valuta og valutamarkedet velkommen; at understrege, at Usbekistans omfattende reformplan, udviklingsstrategien for 2017-2021, skal gennemføres og understøttes af foranstaltninger, der fremmer udenrigshandelen og forbedrer erhvervsklimaet; at tage hensyn til, at arbejdsmigration og pengeoverførsler er vigtige mekanismer til bekæmpelse af fattigdom i Usbekistan;

                  e)

                  indtrængende at opfordre den usbekiske regering til at sikre, at menneskerettighedsforkæmpere, civilsamfundet, internationale observatører og menneskerettighedsorganisationer kan operere frit i et retligt forsvarligt og politisk sikkert miljø, navnlig ved at lette registreringsprocesserne og gøre det muligt at tage retlige skridt i tilfælde af, at registrering nægtes; indtrængende at opfordre regeringen til at tillade regelmæssig, uhindret og uafhængig overvågning af forholdene i fængsler og tilbageholdelsessteder; at opfordre regeringen til at indbyde FN's særlige rapportør om tortur og anden grusom, umenneskelig eller nedværdigende behandling eller straf, gennemføre henstillingen fra hans sidste besøg i 2003 og bringe national lovgivning og praksis i overensstemmelse med folkeretten og internationale standarder, herunder en uafhængig overvågningsmekanisme, der giver uhindret adgang til tilbageholdelsessteder, således at behandlingen af fanger kan overvåges; at opfordre myndighederne til grundigt at undersøge alle påstande om tortur eller umenneskelig behandling;

                  f)

                  at fremme et tolerant, inklusivt og demokratisk samfund med en troværdig regering ved at støtte gradvis liberalisering under fuld respekt for FN's vejledende principper vedrørende erhvervslivet og menneskerettighederne og socioøkonomiske fremskridt til gavn for befolkningen;

                  g)

                  at hilse frigivelsen af politiske fanger velkommen, men indtrængende at opfordre myndighederne til at garantere dem fuld rehabilitering og adgang til retsmidler og medicinsk behandling; at opfordre til løsladelse af alle resterende politiske fanger og alle andre personer, der er fængslet eller forfulgt som følge af politisk motiverede anklager, såsom menneskerettighedsaktivister, civilsamfundet og religiøse aktivister, journalister og oppositionspolitikere; at udtrykke bekymring over mange retssager for lukkede døre og indtrængende at opfordre regeringen til at sætte en stopper for denne praksis; indtrængende at opfordre regeringen til hurtigt at ændre bestemmelserne i straffeloven vedrørende ekstremisme, der undertiden misbruges til at kriminalisere afvigende meninger; at glæde sig over de tilsagn, der blev givet om at standse anvendelsen af »overtrædelser af fængselsreglerne« for vilkårligt at forlænge dommene over politiske fanger; at sikre, at alle politiske fanger, der er dømt for forbrydelser og andre lovovertrædelser, får genparter af domme afsagt i deres sager, således at de kan få adgang til deres ret til at klage og anmode om rehabilitering; at glæde sig over lempelsen af visse begrænsninger af friheden til at deltage i fredelige forsamlinger og desuden tilskynde til fjernelse af begrænsninger af disse friheder, f.eks. tilbageholdelse af fredelige demonstranter, og dermed at overholde verdenserklæringen om menneskerettigheder; at hilse det seneste besøg af FN's særlige rapportør om religions- og trosfrihed velkommen;

                  h)

                  at notere, at Usbekistans placering i Journalister uden Grænsers pressefrihedsindeks kun er blevet en smule bedre mellem 2016 og 2018, og fortsat at være bekymret over censur, blokering af websteder, selvcensur blandt journalister og bloggere, chikane, både online og offline, og politisk motiverede anklager om kriminalitet; indtrængende at opfordre myndighederne til at holde op med at lægge pres på og overvåge medierne, ophøre med blokering af uafhængige websteder og tillade internationale medier at akkreditere korrespondenter og til at drive virksomhed i landet; at støtte og hilse de foranstaltninger velkommen, der er truffet for at øge mediernes og civilsamfundsorganisationernes uafhængighed, f.eks. ophævelse af visse restriktioner for deres aktiviteter samt fornyet tilladelse af udenlandske og internationale medier og NGO'er, som tidligere har været udelukket fra landet; at bifalde den nye lov om registrering af NGO'er, der lemper visse registreringsprocedurer og visse krav om forhåndstilladelse til afholdelse af aktiviteter eller møder; indtrængende at opfordre myndighederne til fuldt ud at gennemføre denne lovgivning, herunder ved at fjerne alle hindringer for registrering af internationale organisationer, og tilskynde myndighederne til at tage fat på de resterende restriktioner, der begrænser NGO'ernes arbejde, f.eks. besværlige registreringskrav og indgribende overvågning;

                  i)

                  at glæde sig over de fremskridt, der er gjort i retning af udryddelse af børnearbejde og udfasning af tvangsarbejde, samt de nylige besøg i Usbekistan af FN's særlige rapportører og genåbningen af landet for internationale NGO'er på dette område; at påpege, at statsstøttet tvangsarbejde i bomulds- og silkeindustrien og andre områder fortsat er et problem; at forvente, at den usbekiske regering tager skridt til at udrydde alle former for tvangsarbejde, til at tackle de grundlæggende årsager til fænomenet, navnlig systemet med obligatoriske kvoter, og til at holde lokale myndigheder ansvarlige, som mobiliserer arbejdstagere i den offentlige sektor og studerende under tvang; at understrege, at der er behov for en større indsats og yderligere retlige foranstaltninger for at konsolidere fremskridtene på dette område med henblik på at afskaffe tvangsarbejde; i denne forbindelse at tilskynde til yderligere samarbejde med Den Internationale Arbejdsorganisation (ILO); at fremme muligheden for, at FN's særlige rapportør om moderne former for slaveri kan besøge landet; at understrege betydningen af bestræbelserne på at udvikle en bæredygtig forsyningskæde for bomuld og moderne og miljømæssigt forsvarlige bomuldsdyrkningsteknologier og landbrugsmetoder i landet; at støtte indenlandske bomuldsproducenter for at forbedre deres produktionseffektivitet, beskytte miljøet og forbedre praksis på arbejdsmarkedet med henblik på at afskaffe tvangsarbejde

                  j)

                  at tilskynde myndighederne til at øge indsatsen for at nedbringe arbejdsløsheden i landet, herunder at åbne den private sektor og styrke små og mellemstore virksomheder; i denne forbindelse at glæde sig over forlængelsen af lederuddannelsesprogrammer og tilskynde til yderligere uddannelsesprogrammer for iværksættere; at minde om landets unge befolknings potentiale og dens relativt høje uddannelsesniveau i denne henseende; at tilskynde til fremme af iværksætteruddannelsesprogrammer; at minde om betydningen af EU-programmer såsom Erasmus+ for at fremme den interkulturelle dialog mellem EU og Usbekistan og for at give de studerende mulighed for at deltage i disse programmer som positive forandringsaktører i deres samfund;

                  k)

                  at fortsætte med at afholde årlige menneskerettighedsdialoger, der blev tilrettelagt af Tjenesten for EU's Optræden Udadtil (EU-Udenrigstjenesten), og i denne forbindelse presse på for at få løst individuelle sager, herunder dem vedrørende politiske fanger; at blive enige om konkrete områder forud for hver enkelt runde af årlige dialoger og vurdere fremskridt med hensyn til resultater i overensstemmelse med EU's standarder, samtidig med at menneskerettighedsspørgsmål integreres i alle andre møder og politikker; at tilskynde til og vurdere overholdelsen af internationale menneskerettighedsinstrumenter, som er ratificeret af Usbekistan, navnlig inden for rammerne af FN, OSCE og ILO; at give udtryk for fortsat bekymring over de udestående problemer og den manglende gennemførelse af nogle reformer; at tilskynde myndighederne til at afkriminalisere seksuelle forhold mellem personer af samme køn og fremme en kultur præget af tolerance over for LGBTI-personer; at opfordre de usbekiske myndigheder til at værne om og fremme kvinders rettigheder;

                  l)

                  at sikre en revision af passystemet; at glæde sig over afskaffelsen af ordningen med »udrejsevisum«, der tidligere blev krævet af usbekiske statsborgere, der rejser uden for Fællesskabet af Uafhængige Stater (SNG); at glæde sig over Usbekistans meddelelse om, at det fra januar 2019 ikke længere vil kræve visa fra statsborgere fra EU's medlemsstater;

                  m)

                  indtrængende at opfordre myndighederne til at forbedre det lokale sundhedssystem og forhøje statens midler til at fremme forbedringer, da situationen er blevet betydeligt forværret, siden landet opnåede uafhængighed;

                  n)

                  indtrængende at opfordre myndighederne til at yde den nødvendige støtte og søge om bidrag og støtte fra internationale partnere for at gøre det muligt for Usbekistan, og navnlig den autonome republik Karakalpakstan yderligere at håndtere de økonomiske, sociale og sundhedsrelaterede følger af miljøkatastrofen i Aralsøen ved at indføre bæredygtige politikker og praksis inden for vandforvaltning og -bevaring og en troværdig plan for gradvis oprensning for regionen; at glæde sig over den positive udvikling i det regionale samarbejde om vand, navnlig med Tadsjikistan og Kasakhstan, oprettelsen af FN's multipartnertrustfond for menneskelig sikkerhed i Aralsøregionen og myndighedernes engagement; at fortsætte med at støtte bestræbelserne på at forbedre vandingsinfrastrukturer;

                  o)

                  at anerkende Usbekistans nye udenrigspolitik, som har ført til forbedringer i samarbejdet med nabolande og internationale partnere, navnlig med hensyn til fremme af stabilitet og sikkerhed i regionen, grænseforvaltning og vandforvaltning, grænsedragning og energi; at støtte Usbekistans positive engagement i Afghanistans fredsproces;

                  p)

                  at glæde sig over Usbekistans fortsatte engagement med hensyn til at opretholde den centralasiatiske kernevåbenfri zone; at minde om EU's tilsagn om at støtte Usbekistan i forbindelse med håndtering af giftigt og radioaktivt affald; at opfordre Usbekistan til at undertegne traktaten om forbud mod kernevåben;

                  q)

                  at tage hensyn til Usbekistans vigtige rolle i den kommende revision af EU's strategi for Centralasien ved at anvende differentieringsprincippet;

                  r)

                  at anerkende Usbekistans legitime sikkerhedsproblemer og øge samarbejdet til fordel for krisestyring, konfliktforebyggelse, integreret grænseforvaltning og bekæmpelse af voldelig radikalisering, terrorisme, organiseret kriminalitet og ulovlig handel med narkotika, samtidig med at retsstatsprincippet, herunder beskyttelse af menneskerettighederne, opretholdes;

                  s)

                  at sikre effektivt samarbejde om bekæmpelse af korruption, hvidvask af penge og skatteunddragelse;

                  t)

                  at knytte bistanden til Usbekistan fra EU's eksterne finansieringsinstrumenter og fra EIB's og EBRD's lån til fortsatte fremskridt med reformer;

                  u)

                  at støtte effektiv gennemførelse af de centrale internationale konventioner, der er nødvendige for at opnå GSP+-status;

                  v)

                  at støtte Usbekistans bestræbelser på at blive medlem af Verdenshandelsorganisationen (WTO) for bedre at integrere landet i verdensøkonomien og forbedre dets erhvervsklima og dermed tiltrække flere udenlandske direkte investeringer (UDI);

                  w)

                  at tage hensyn til udviklingen af relationer med andre tredjelande i forbindelse med gennemførelsen af Kinas et-bælte-en-vej-initiativ (OBOR) og at insistere på, at der tages hensyn til de menneskerettighedsspørgsmål, der er forbundet med dette initiativ, bl.a. ved at udarbejde retningslinjer på dette område;

            Ny omfattende aftale

                  x)

                  at anvende forhandlingerne om den udvidede partnerskabs- og samarbejdsaftale til at støtte reelle og bæredygtige fremskridt hen imod et ansvarligt og demokratisk regime, der garanterer og beskytter grundlæggende rettigheder for alle borgere og fokuserer navnlig på at sikre et gunstigt miljø for civilsamfundet, menneskerettighedsforkæmpere og advokaters uafhængighed; at sikre, at Usbekistan, inden forhandlingerne afsluttes, gør fremskridt med at sikre ytringsfriheden og foreningsfriheden samt friheden til at deltage i fredelige forsamlinger i overensstemmelse med internationale standarder, herunder ved at fjerne de hindringer, der hindrer alle nye grupper i at blive registreret og lovligt påbegynde aktiviteter i landet og modtage udenlandsk finansiering;

                  y)

                  at forhandle en moderne, altomfattende og ambitiøs aftale mellem EU og Usbekistan, som skal erstatte partnerskabs- og samarbejdsaftalen fra 1999, styrke de mellemfolkelige kontakter, det politiske samarbejde, handels- og investeringsforbindelserne og samarbejdet om bæredygtig udvikling, miljøbeskyttelse, konnektivitet, menneskerettigheder og regeringsførelse og bidrage til den bæredygtige økonomiske og sociale udvikling i Usbekistan;

                  z)

                  at forny deres engagement til fremme af demokratiske standarder, principper for god regeringsførelse og retsstatsprincippet samt respekt for menneskerettighederne og de grundlæggende frihedsrettigheder, herunder religions- og trosfrihed og for deres forkæmpere;

                  aa)

                  at støtte Usbekistans fornyede bestræbelser på multilateralt og internationalt samarbejde om globale og regionale udfordringer, såsom bl.a. international sikkerhed og bekæmpelse af voldelig ekstremisme, organiseret kriminalitet, narkohandel, vandforvaltning, miljøforringelse, klimaændringer og migration;

                  ab)

                  at sikre, at den omfattende aftale fremmer og styrker det regionale samarbejde og den fredelige konfliktløsning, hvad angår de eksisterende kontroverser, hvilket baner vejen for ægte gode naboskabsforbindelser;

                  ac)

                  at styrke bestemmelserne vedrørende handel og økonomiske forbindelser ved at knytte dem bedre sammen med bestemmelserne på menneskerettighedsområdet og en forpligtelse til at gennemføre FN's vejledende principper om erhvervsliv og menneskerettigheder og samtidigt indføre mekanismer til dels at vurdere og imødegå negative indvirkninger på menneskerettighederne og dels ved at fremme markedsøkonomiske principper, herunder retssikkerhed og uafhængige og gennemsigtige institutioner, den sociale dialog og ILO-arbejdsstandarder med henblik på at sikre bæredygtige udenlandske direkte investeringer og bidrage til en diversificering af økonomien; at forbedre samarbejdet om bekæmpelse af korruption, hvidvask af penge og skatteunddragelse og sikre, at de aktiver, der i øjeblikket er indefrosset i flere EU- og EØS-medlemsstater, repatrieres ansvarligt til fordel for hele den usbekiske befolkning;

                  ad)

                  at styrke aspekter af det interparlamentariske samarbejde inden for et bemyndiget parlamentarisk samarbejdsudvalg inden for områderne demokrati, retsstatsprincippet og menneskerettigheder, herunder direkte ansvar over for repræsentanter for samarbejdsrådet og det parlamentariske samarbejdsudvalg;

                  ae)

                  at sikre inddragelse af alle relevante aktører, herunder civilsamfundet både under forhandlingerne og i gennemførelsen af aftalen;

                  af)

                  at indføje betingelser om en mulig suspendering af samarbejdet, såfremt en af parterne overtræder essentielle elementer, navnlig med hensyn til respekten for demokrati, menneskerettigheder og retsstatsprincippet, herunder høring af Europa-Parlamentet i sådanne tilfælde; at oprette en uafhængig overvågnings- og klagemekanisme, der giver de berørte befolkninger og deres repræsentanter et effektivt redskab til at håndtere indvirkninger på menneskerettigheder og overvåge gennemførelsen;

                  ag)

                  at sikre, at Europa-Parlamentet inddrages tæt i overvågningen af gennemførelsen af alle dele af den udvidede partnerskabs- og samarbejdsaftale, når den træder i kraft, at afholde høringer i denne forbindelse og at sikre, at Parlamentet og civilsamfundet er behørigt informeret om gennemførelsen af den udvidede partnerskabs- og samarbejdsaftale af EU-Udenrigstjenesten, og at handle derefter;

                  ah)

                  at drage omsorg for, at Europa-Parlamentet forelægges alle forhandlingsdokumenter, i det omfang fortrolighedsreglerne tillader det, således at Parlamentet kan føre behørig kontrol med forhandlingsprocessen; at opfylde de interinstitutionelle forpligtelser, der følger af artikel 218, stk. 10, i TEUF, og periodisk at aflægge rapport til Parlamentet;

                  ai)

                  først at anvende den udvidede partnerskabs- og samarbejdsaftale midlertidigt, efter at Parlamentet har givet sin godkendelse;

                  aj)

                  at gennemføre en offentlig informationskampagne, der fremhæver de forventede positive resultater af samarbejdet til gavn for EU's og usbekiske borgere, som også vil forbedre de mellemfolkelige kontakter;

                  2.

                  pålægger sin formand at sende denne henstilling til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik og til Republikken Usbekistans præsident, regering og parlament.

         (1)  EUT C 238 af 6.7.2018, s. 394.

         (2)  EUT C 238 af 6.7.2018, s. 51.

         (3)  EUT C 274 af 27.7.2016, s. 25.

         (4)  EUT C 168 E af 14.6.2013, s. 91.

         (5)  EUT C 58 af 15.2.2018, s. 119.

         (6)  https://eeas.europa.eu/headquarters/headquarters-homepage/54354/joint-communiqué-european-union-–-central-asia-foreign-ministers-meeting-brussels-23-november_en


               26.3.2021

               DA

               Den Europæiske Unions Tidende

               C 108/133

      P8_TA(2019)0241
      Den institutionelle rammeaftale mellem EU og Schweiz
      Europa-Parlamentets henstilling af 26. marts 2019 til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik om den institutionelle rammeaftale mellem Den Europæiske Union og Det Schweiziske Forbund (2018/2262(INI))
      (2021/C 108/13)

         Europa-Parlamentet,

                  —

                  der henviser til artikel 218 i traktaten om Den Europæiske Unions funktionsmåde,

                  —

                  der henviser til Rådets afgørelse af 6. maj 2014 om bemyndigelse til forhandlinger om en aftale mellem EU og Schweiz om en institutionel ramme for bilaterale forbindelser og indledningen af forhandlingerne den 22. maj 2014,

                  —

                  der henviser til Rådets konklusioner af 28. februar 2017 om EU's forbindelser med Det Schweiziske Forbund,

                  —

                  der henviser til Rådets konklusioner af 14. december 2010 og 20. december 2012 om EU's forbindelser med EFTA-landene,

                  —

                  der henviser til aftalen om Det Europæiske Økonomiske Samarbejdsområde (EØS) af 1. januar 1994 (1),

                  —

                  der henviser til, at den schweiziske befolkning ved en folkeafstemning forkastede deltagelse i EØS med 50,3 % i december 1992, initiativet »Forhandlinger om EU-medlemskab: Lad folket bestemme« med 74 % i juni 1997 og initiativet »Ja til Europa!« med 77 % i marts 2001,

                  —

                  der henviser til aftalen mellem EU og Det Schweiziske Forbund om handel med emissioner, der blev undertegnet den 23. november 2017 (2),

                  —

                  der henviser til samarbejdsrammen mellem Det Europæiske Forsvarsagentur (EDA) og Schweiz, der blev undertegnet den 16. marts 2012,

                  —

                  der henviser til aftalen mellem Schweiz og Eurojust om retligt samarbejde, som blev undertegnet den 27. november 2008 og trådte i kraft den 22. juli 2011,

                  —

                  der henviser til aftalen mellem Schweiz og Europol om samarbejde mellem politimyndigheder i forbindelse med forebyggelse og bekæmpelse af grov og organiseret international kriminalitet og terrorisme, som blev undertegnet den 24. september 2004 og trådte i kraft den 1. marts 2006, og til udvidelsen af anvendelsesområdet i henhold til disse aftaler af 1. januar 2008,

                  —

                  der henviser til aftalen af 21. juni 1999 mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (3), navnlig bilag I om fri bevægelighed for personer og bilag III om gensidig anerkendelse af faglige kvalifikationer,

                  —

                  der henviser til protokollen af 27. maj 2008 til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Bulgariens og Rumæniens deltagelse som kontraherende parter i medfør af deres tiltrædelse af Den Europæiske Union (4),

                  —

                  der henviser til aftalen af 25. juni 2009 mellem Det Europæiske Fællesskab og Det Schweiziske Forbund om forenkling af kontrol og formaliteter under godstransport og om toldsikkerhedsforanstaltninger (5),

                  —

                  der henviser til det schweiziske føderale folkeinitiativ af 9. februar 2014, hvor 50,3 % af den schweiziske befolkning støttede forslag om genindførelse af kvoter for indvandring fra Den Europæiske Union, om national fortrinsret ved besættelse af ledige stillinger og om begrænsning af indvandreres ret til sociale ydelser,

                  —

                  der henviser til frihandelsaftalen mellem EU og Schweiz fra 1972 (6), som er blevet tilpasset og ajourført gennem årene,

                  —

                  der henviser til aftalen mellem Det Europæiske Fællesskab og Det Schweiziske Forbund om luftfart, som trådte i kraft den 1. juni 2002 (7),

                  —

                  der henviser til aftalen mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej, som trådte i kraft den 1. juni 2002 (8),

                  —

                  der henviser til forhandlingerne om aftaler mellem EU og Det Schweiziske Forbund om elektricitet og om fødevaresikkerhed, produktsikkerhed og folkesundhed,

                  —

                  der henviser til Kommissionens gennemførelsesafgørelse (EU) 2018/2047 af 20. december 2018 om ækvivalensen af de retlige og tilsynsmæssige rammer, der finder anvendelse på børser i Schweiz i overensstemmelse med Europa-Parlamentets og Rådets direktiv 2014/65/EU (9),

                  —

                  der henviser til det 37. interparlamentariske møde mellem EU og Schweiz, der fandt sted i Bruxelles den 4. og 5. juli 2018,

                  —

                  der henviser til sine beslutninger om Schweiz, navnlig af 9. september 2015 om EØS-Schweiz: hindringer for fuldstændig gennemførelse af det indre marked (10) og til udkastet til forslag til beslutning fra Udvalget om det Indre Marked og Forbrugerbeskyttelse om samme emne af 24. april 2018,

                  —

                  der henviser til sin beslutning af 15. februar 2017 om den årlige rapport om forvaltningen af det indre marked i forbindelse med det europæiske semester 2017 (11),

                  —

                  der henviser til forretningsordenens artikel 108, stk. 4, og artikel 52,

                  —

                  der henviser til betænkning fra Udenrigsudvalget og udtalelser fra Udvalget om International Handel og Udvalget om det Indre Marked og Forbrugerbeskyttelse (A8-0147/2019),

                  A.

                  der henviser til, at Schweiz' nuværende forhold til EU er baseret på et komplekst sæt af omkring 20 væsentlige bilaterale sektoraftaler og ca. 100 andre aftaler; der henviser til, at Schweiz kun deltager delvist i de fire grundlæggende friheder; der henviser til, at selv om disse aftaler tidligere har uddybet samarbejdet mellem EU og Schweiz på områderne det indre marked, indre sikkerhed og asyl, transport og beskatning, kan dette komplekse sæt af aftaler i fremtiden blive forældet og således gøre gennemførelsen af disse aftaler mindre relevant, medmindre der opnås enighed om en overordnet ramme;

                  B.

                  der henviser til, at Schweiz i henhold til Eurostatdata i 2017 var EU's tredjestørste partner med hensyn til vareeksport og den fjerdestørste med hensyn til vareimport;

                  C.

                  der henviser til, at Rådet har erklæret, at en overordnet institutionel aftale med Schweiz bør sigte mod at beskytte det indre markeds ensartethed og sikre retssikkerhed for myndigheder, borgere og økonomiske aktører;

                  D.

                  der henviser til, at det schweiziske Forbundsråd ønsker at indgå en institutionel aftale med EU, som sikrer retssikkerhed med hensyn til markedsadgang og bevarer den schweiziske velstand og uafhængighed og det schweiziske retssystem (12); der henviser til, at det schweiziske Forbundsråd har annonceret en interessenthøring på grundlag af den tekst, forhandlerne vedtog den 23. november 2018;

                  E.

                  der henviser til, at der er behov for et velfungerende og effektivt indre marked baseret på en stærkt konkurrencedygtig social markedsøkonomi for at fremme væksten og konkurrenceevnen og skabe arbejdspladser med henblik på at puste nyt liv i den europæiske økonomi; der henviser til, at lovgivningen om det indre marked skal gennemføres og håndhæves korrekt, hvis medlemsstaterne og Schweiz skal høste det fulde udbytte heraf;

                  F.

                  der henviser til, at Schweiz har udtrykt ønske om at vente med bindende materielle bestemmelser om statsstøtte indtil udarbejdelse af en fremtidig aftale om markedsadgang og om at få adgang til det indre marked for elektricitet;

                  G.

                  der henviser til, at det schweiziske Forbundsråd den 28. september 2018 godkendte det andet schweiziske bidrag til en række EU-medlemsstater på 1,3 mia. CHF over ti år og nu afventer en positiv afgørelse fra Forbundsforsamlingen;

                  H.

                  der henviser til, at Schweiz er medlem af Det Europæiske Miljøagentur;

                  I.

                  der henviser til, at Schweiz har ratificeret deltagelsen i de europæiske satellitnavigationsprogrammer Galileo og EGNOS;

                  J.

                  der henviser til, at Schweiz' deltagelse i EU's forskningsrammeprogram under Horisont 2020 og det foregående syvende forskningsrammeprogram (RP7) har været værdifuldt for alle involverede parter på grund af forslagenes høje kvalitet;

                  K.

                  der henviser til, at Schweiz og EU den 27. maj 2015 undertegnede en tillægsprotokol til aftalen om beskatning og opsparing, der kræver, at begge parter automatisk udveksler oplysninger om de finansielle konti for hinandens fastboende borgere fra september 2018; der henviser til, at EU opførte Schweiz på listen i bilag II til Rådets konklusioner af 5. december 2017 vedrørende lande, der har forpligtet sig til at gennemføre principper for god forvaltning på skatteområdet for at tackle spørgsmål om gennemsigtighed, fair beskatning og anti-BEPS (udhuling af selskabsskattegrundlaget og overførsel af overskud)-foranstaltninger;

                  L.

                  der henviser til, at Schweiz samarbejder inden for udvalgte dele af den fælles udenrigs- og sikkerhedspolitik (FUSP) og har deltaget i de civile og militære fredsmissioner under den fælles sikkerheds- og forsvarspolitik (FSFP), navnlig i Ukraine og Mali; der henviser til, at samarbejdsrammen mellem Det Europæiske Forsvarsagentur (EDA) og Schweiz, der blev undertegnet den 16. marts 2012, muliggør udveksling af oplysninger og fastlægger fælles aktiviteter inden for forskning og teknologi samt forsvarsmaterielprojekter og -programmer;

                  M.

                  der henviser til, at Schweiz har været en del af Schengenområdet siden begyndelsen af gennemførelsen heraf i Schweiz i december 2008;

                  N.

                  der henviser til, at Schweiz deltager i Schengeninformationssystemet (SIS), visuminformationssystemet (VIS) og det europæiske fingeraftryksystem Eurodac og vil deltage i det fremtidige ind- og udrejsesystem (EES), der vil registrere passage af EU's ydre grænser, og det europæiske system vedrørende rejseinformation og rejsetilladelse (ETIAS), der screener statsborgere fra tredjelande, der er fritaget for visumpligt, for sikkerhed og irregulær migration forud for rejsen;

                  O.

                  der henviser til, at Schweiz på grundlag af Dublin-associeringsaftalen er associeret til dele af den gældende EU-ret på asylområdet; der henviser til, at Schweiz siden 2010 har bidraget finansielt og operationelt til Frontex;

                  P.

                  der henviser til, at den schweiziske befolkning på 8,48 mio. indbyggere i 2017 omfattede 2,13 mio. udenlandske statsborgere, hvoraf 1,4 mio. kom fra medlemsstater i EU og Den Europæiske Frihandelssammenslutning (EFTA); der henviser til, at 320 000 EU-borgere pendler til Schweiz hver dag; der henviser til, at 750 000 schweiziske statsborgere bor i udlandet, og at 450 000 af disse bor i EU;

                  Q.

                  der henviser til, at Schweiz i 2009 indvilligede i at fortsætte den bilaterale aftale mellem EU og Schweiz om fri bevægelighed for personer fra 1999, der i lige grad tildeler borgerne fra Schweiz og EU retten til frit at vælge deres arbejdssted og bopæl på de kontraherende parters nationale territorier;

                  R.

                  der henviser til, at udenlandske virksomheder er forpligtet til at respektere de schweiziske mindstekrav til arbejdsvilkår, når de udstationerer udenlandske arbejdstagere til Schweiz; der henviser til, at hovedkontrahenten har det juridiske ansvar for at sikre, at underleverandørerne overholder de schweiziske arbejdsmarkedsbestemmelser;

                  S.

                  der henviser til, at Schweiz indførte »ledsageforanstaltninger« i 2002 med det erklærede mål at beskytte de schweiziske lønninger, arbejdsvilkår og sociale standarder, som EU anser for ikke at være i overensstemmelse med aftalen om fri bevægelse for personer;

                  T.

                  der henviser til, at gennemførelsen af EU's direktiv om fri bevægelighed (2004/38/EF) og EU-borgernes ret til sociale ydelser og etableringsfrihed har rejst bekymring i Schweiz;

                  U.

                  der henviser til, at Schweiz har været medlem af EFTA siden 1960 og af De Forenede Nationer siden 2002;

                  V.

                  der henviser til, at afstemningen »Schweizisk lovgivning, ikke fremmede dommere« (også kaldet initiativet om selvbestemmelse) ved en folkeafstemning den 25. november 2018 blev forkastet med 66 % og i alle kantoner;

                  W.

                  der henviser til, at Schweiz har forpligtet sig på politisk neutralitet og som sådan har været vært for en række internationale forhandlinger, der sigter mod at opnå fredelige løsninger på væbnede konflikter over hele verden;

                  X.

                  der henviser til, at Kommissionen ved udgangen af 2018 med seks måneder udsatte sin afgørelse om at anerkende markedspladserne i Schweiz som egnede til overensstemmelse med handelsforpligtelsen for aktier som fastsat i direktivet og forordningen om markeder for finansielle instrumenter (henholdsvis direktiv 2004/39/EF og forordning (EU) nr. 600/2014);

                  Y.

                  der henviser til, at Den Interparlamentariske Union (IPU) er baseret i Genève;

                  Z.

                  der henviser til, at Schweiz er hjemsted for 25 store internationale organisationers og konferencers globale hovedkvarter, hvoraf de fleste er baseret i Genève;

                  AA.

                  der henviser til, at hundredvis af internationale ikkestatslige organisationer er baseret i Schweiz og yder rådgivning til FN og andre ikkestatslige organisationer;

                  AB.

                  der henviser til, at Schweiz planlægger at afholde forbundsvalg den 20. oktober 2019;

                  1.

                  henstiller følgende til Rådet, Kommissionen og næstformanden for Kommissionen/Unionens højtstående repræsentant for udenrigsanliggender og sikkerhedspolitik:

                              a)

                              understreger, at Schweiz og EU nyder godt af et tæt, bredt og omfattende partnerskab, som er gensidigt fordelagtigt og er baseret på en fælles kulturhistorie og fælles værdier, og at de økonomiske, politiske, sociale, miljømæssige, videnskabelige og mellemfolkelige bånd og forbindelser er eksemplariske og minder om den enestående kulturelle og geografiske nærhed mellem de to parter;

                              b)

                              understreger, at Schweiz i høj grad er integreret i EU, er en ligesindet partner og deler europæiske regionale og globale udfordringer med EU; glæder sig over Schweiz' erklæring om, at det er i dette lands interesse at forny og konsolidere den bilaterale tilgang og skabe et stadig tættere forhold;

                              c)

                              bemærker, at EU er Schweiz' vigtigste handelspartner og tegner sig for 52 % af landets eksport og for over 71 % af dets import, og at samhandelen med varer under den gældende bilaterale handelsaftale beløber sig til intet mindre end 1 mia. CHF om dagen (13); der henviser til, at Schweiz er EU's tredjestørste handelspartner og tegner sig for 7 % af dets handel; mener, at Schweiz' betydelige grad af integration i EU's indre marked er en vigtig faktor for økonomisk vækst, der gør EU til Schweiz' vigtigste økonomiske partner og handelspartner;

                              d)

                              understreger, at EU har vist stor fleksibilitet i forhandlingerne vedrørende den institutionelle rammeaftale (IFA), og at dette skal anerkendes af alle de berørte parter;

                              e)

                              opfordrer indtrængende til indgåelse af den bilaterale institutionelle rammeaftale så hurtigt som muligt med henblik på at skabe sammenhæng i det eksisterende komplekse sæt af bilaterale aftaler, herunder ved at oprette en tvistbilæggelsesordning; glæder sig over forhandlernes enighed om aftalens endelige tekst; opfordrer det schweiziske Forbundsråd til at træffe en beslutning med henblik på at indgå aftalen, så snart høringen af interessenterne er blevet afsluttet på positiv vis i denne forbindelse;

                              f)

                              minder om, at etableringen af en fælles institutionel ramme for eksisterende og fremtidige aftaler, som sætter Schweiz i stand til at deltage i EU's indre marked, med henblik på at sikre ensartethed og retssikkerhed for borgere og virksomheder, fortsat er en forudsætning for den videre udvikling af en sektorbaseret tilgang; understreger, at tiden er kommet til efter fire års forhandlinger at indgå den institutionelle rammeaftale; mener, at indgåelsen af aftalen vil gøre det muligt for det omfattende partnerskab mellem EU og Schweiz at udvikle sig i overensstemmelse med sit fulde potentiale;

                              g)

                              erkender, at der er behov for en institutionel rammeaftale, eftersom forbindelserne mellem EU og Schweiz er baseret på et komplekst system med 120 sektorspecifikke aftaler, og at yderligere sammenhæng og øget retssikkerhed vil gavne alle parter;

                              h)

                              opfordrer parterne til hurtigst muligt at afholde et interparlamentarisk møde mellem lovgiverne fra både EU og Schweiz for at drøfte alle spørgsmål i forbindelse med denne aftale;

                              i)

                              udtrykker sin beklagelse over, at Kommissionen først fremsendte den forhandlede tekst for den institutionelle rammeaftale mellem EU og Schweiz til Udenrigsudvalget og Udvalget om International Handel den 6. februar 2019, til trods for at den blev færdiggjort i november 2018;

                              j)

                              anerkender, at de stærke forbindelser mellem EU og Schweiz omfatter mere end blot økonomisk integration og udvidelse af det indre marked, idet de bidrager til stabilitet og velstand til gavn for alle borgere og virksomheder, herunder små og mellemstore virksomheder (SMV'er); fremhæver betydningen af at sikre et velfungerende indre marked for at skabe lige konkurrencevilkår og arbejdspladser;

                              k)

                              mener, at det er af stor betydning at sikre en institutionel rammeaftale med Schweiz, da dette vil garantere retssikkerheden for både Schweiz og EU, en dynamisk indarbejdelse af EU's regelværk, øget adgang til det indre marked for Schweiz til gavn for begge parter og Den Europæiske Unions Domstols kompetence i tilfælde af uløste tvister vedrørende anvendelsen eller fortolkningen af den institutionelle rammeaftale;

                              l)

                              glæder sig over Kommissionens beslutning af 20. december 2018 om at anerkende, at markedspladser i Schweiz opfylder den handelsforpligtelse for aktier, der er fastsat i direktivet (14) og forordningen (15) om markeder for finansielle instrumenter (MiFID II/MiFIR); understreger, at denne ækvivalens er begrænset til den 30. juni 2019, men kan forlænges, forudsat at der er gjort fremskridt i retning af undertegnelse af en aftale, der fastlægger den fælles institutionelle ramme;

                              m)

                              understreger i lighed med Rådet, at den frie bevægelighed for personer er en grundpille i EU-politikken og det indre marked, som ikke står til forhandling, og at det indre markeds fire friheder er udelelige; udtrykker beklagelse over de uforholdsmæssige ensidige »ledsageforanstaltninger«, som Schweiz har indført, og som har været gældende siden 2004; opfordrer Schweiz, som mener, at de ledsagende foranstaltninger er vigtige, til at søge en løsning, der er i fuld overensstemmelse med de relevante EU-instrumenter; opfordrer endvidere Schweiz til at overveje at afkorte anvendelsesperioden for overgangsforanstaltningerne for arbejdstagere fra Kroatien, idet der mindes om fordelene ved personers frie bevægelighed mellem EU og Schweiz;

                              n)

                              bemærker gennemførelsen af »national præference light«-initiativet, og at Rådet mener, at den deraf følgende tekst, der blev vedtaget den 16. december 2016 af den schweiziske Forbundsforsamling, kan gennemføres på en måde, der er forenelig med EU-borgernes rettigheder i henhold til aftalen om fri bevægelighed for personer, hvis de nødvendige gennemførelsesbestemmelser præciserer udestående spørgsmål, som f.eks. retten til information angående ledige stillinger og overholdelse af grænsearbejderes rettigheder; minder imidlertid om, at spørgsmålet om indvandring af statsborgere fra tredjelande ikke bør forveksles med den frie bevægelighed for personer, som er nedfældet i traktaterne; fremhæver behovet for at overvåge gennemførelsen af bestemmelsen med henblik på at vurdere, om den er i overensstemmelse med aftalen om fri bevægelighed for personer;

                              o)

                              understreger, at Schweiz nyder stor fordel af demokratisk og konkurrencemæssig udvikling gennem sine europæiske naboer, og at landets finansielle bidrag til programmer som Samhørighedsfonden derfor er i dets egen interesse og bør vare ved, og hilser de positive resultater af bidraget i de modtagende medlemsstater velkommen; minder om, at Schweiz drager stor fordel af at deltage i det indre marked; understreger, at det fremtidige schweiziske bidrag til EU's samhørighed er af afgørende betydning og bør styrkes betydeligt i tråd med eksemplet for EØS/Norge;

                              p)

                              glæder sig over den intense interne drøftelse om samarbejdet med EU, der finder sted i Schweiz; foreslår imidlertid, at Schweiz over for sine borgere i endnu højere grad forsøger at formidle, hvor mange konkrete fordele det giver at have adgang til det indre marked, og at der er behov for et tættere samarbejde med EU;

                              q)

                              opfordrer indtrængende til, at den institutionelle aftale efter dens indgåelse straks forelægges for Europa-Parlamentet, medlemsstaterne og det schweiziske parlament til godkendelse og for de schweiziske vælgere med henblik på folkeafstemning i overensstemmelse med den schweiziske forfatning;

                              r)

                              bemærker, at 1,4 mio. EU-borgere bor i Schweiz, mens over 450 000 schweiziske statsborgere bor i EU;

                              s)

                              minder om, at det schweiziske parlament efter folkeafstemningen den 9. februar 2014 vedtog en ændring af loven om udenlandske statsborgere i 2016 med henblik på at gennemføre artikel 121a i forbundsforfatningen, med ikrafttræden den 1. juli 2018; understreger, at det er af afgørende betydning, at Forbundsrådet lægger stor vægt på gennemførelsen af artikel 121a, således at EU-borgernes ret til fri bevægelighed ikke bringes i fare;

                              t)

                              beklager eventuelle initiativer på kanton- eller nationalt niveau, der kan have den konsekvens, at de begrænser adgangen til det schweiziske arbejdsmarked for EU-arbejdstagere, navnlig grænsearbejdere, og således undergraver EU-borgernes rettigheder i henhold til aftalen om fri bevægelighed for personer og samarbejdet mellem EU og Schweiz;

                              u)

                              glæder sig over den politiske hensigtserklæring om at modernisere aftalen om offentlige udbud og frihandelsaftalen mellem EU og Schweiz fra 1972 og støtter ambitionerne om at opnå et revideret handelspartnerskab, som skal omfatte områder såsom tjenesteydelser, der ligger uden for den institutionelle rammeaftales anvendelsesområde og kun delvist er omfattet af aftalen om fri bevægelighed for personer, herunder digitale aspekter, intellektuel ejendomsret, handelslettelser, gensidig anerkendelse af overensstemmelsesvurderinger og offentlige udbud samt et kapitel om handel og bæredygtig udvikling; anmoder om yderligere samarbejde med henblik på at opnå bedre beskyttelse af geografiske betegnelser og udvide den moderne og pålidelige mellemstatslige tvistbilæggelsesmekanisme, som er indeholdt i udkastet til den institutionelle rammeaftale, for at dække de fremtidige bilaterale handelsforbindelser og for effektivt at fjerne handelshindringer mellem parterne;

                              v)

                              er klar over, at der ikke er indgået nogen omfattende tjenesteydelsesaftale mellem EU og Schweiz, og at tjenesteydelser kun delvist er omfattet af aftalen om fri bevægelighed for personer, hvilket viser, at der er potentiale til yderligere udvikling på dette område;

                              w)

                              noterer sig den reviderede lov om offentlige udbud, der blev vedtaget i 2017 i kantonen Ticino, og som skal være i overensstemmelse med Verdenshandelsorganisationens aftale om offentlige udbud og den relevante sektoraftale mellem EU og Schweiz, som trådte i kraft i 2002; opfordrer kraftigt de ordregivende myndigheder til at behandle EU-leverandører og -tjenesteudbydere på en ikkediskriminerende måde, selv i forbindelse med offentlige kontrakter under tærsklen;

                              x)

                              opfordrer indtrængende til, at den nuværende praksis, ifølge hvilken taxafirmaer fra EU-medlemsstater kan levere tjenesteydelser i Schweiz uden begrænsninger, får lov til at fortsætte, eftersom den i lang tid har bidraget til den økonomiske udvikling i de schweiziske grænseregioner og er til gavn for begge parter;

                              y)

                              er af den opfattelse, at gensidighed og retfærdighed mellem EØS og Schweiz er nødvendig, således at begge parter kan få gavn af deres deltagelse i det indre marked;

                              z)

                              bemærker, at samarbejdet i henhold til aftalen mellem EU og Schweiz om gensidig anerkendelse med hensyn til overensstemmelsesvurdering overordnet set er tilfredsstillende; glæder sig over den seneste opdatering af aftalen om gensidig anerkendelse i 2017 og håber, at de kommende opdateringer kan gennemføres hurtigt, når den fremtidige institutionelle rammeaftale er blevet udviklet i overensstemmelse med sit fulde potentiale;

                              aa)

                              glæder sig over den nye skattelovgivning, som vil begrænse præferentielle skatteordninger og bringe praksisserne nærmere de internationale standarder, og håber på et positivt resultat af den kommende folkeafstemning i Schweiz; understreger, at det er nødvendigt fortsat at forbedre samarbejdet for at bekæmpe skatteundgåelse og skabe øget skattemæssig retfærdighed;

                              ab)

                              opfordrer Schweiz til at fortsætte sit arbejde med strategien for et digitalt Schweiz, der har til formål at bringe landet i overensstemmelse med EU's digitale indre marked;

                              ac)

                              anerkender det bidrag, som de bilaterale sektoraftaler om personers frie bevægelse, pension, miljø, statistik, rets- og politisamarbejde, Schengenområdet, asyl (Dublin), FUSP/FSFP, satellitnavigation, forskning, civil luftfart, landtransport, gensidig markedsadgang for godkendte varer og tjenesteydelser, forarbejdede landbrugsprodukter, retslig harmonisering, gensidig anerkendelse, bekæmpelse af svig samt beskatning og opsparing giver til det tætte partnerskab mellem EU og Schweiz; mener dog i højeste grad, at det er på høje tid at løfte partnerskabet og tage et langt mere omfattende og væsentligt skridt i de bilaterale forbindelser ved at indgå rammeaftalen så snart som muligt;

                              ad)

                              glæder sig over, at fremme af fred, mægling og fredelig konfliktløsning i meget lang tid har været en vigtig del af den schweiziske udenrigspolitik; glæder sig over Schweiz' stærke rolle inden for fredsopbygning og dets involvering i at hjælpe med at finde løsninger på kriser, fremme dialog, udvikle tillidsskabende foranstaltninger og skabe forsoning; glæder sig over Schweiz' rolle som facilitator med hensyn til gennemførelse af komplekse føderale strukturer og fredsmæglede forfatningsmæssige ordninger for at lette sameksistensen af grupper med forskellig etnisk baggrund;

                              ae)

                              glæder sig over Schweiz' deltagelse i og dets støtte til EU's sikkerheds- og forsvarsmissioner såsom EUFOR ALTHEA, EULEX Kosovo, EUTM Mali og EUBAM Libya og dets deltagelse i arbejdet i Det Europæiske Forsvarsagentur; glæder sig over det tætte samarbejde med Schweiz om humanitær bistand, civilbeskyttelse, terrorbekæmpelse og klimaændringer;

                              af)

                              anerkender det schweiziske bidrag og samarbejde vedrørende massemigration til Schengenområdet og gennemførelsen af den europæiske dagsorden for migration; opfordrer Schweiz til at deltage i den globale aftale om migration og forventer, at dette vil ske efter debatten i det schweiziske parlament;

                              ag)

                              opfordrer Schweiz til at anvende de relevante EU-direktiver for at opretholde sit nuværende sociale beskyttelses- og lønniveau, når det gælder grænseoverskridende levering af tjenesteydelser;

                              ah)

                              understreger vigtigheden af at sikre, at den institutionelle aftale mellem EU og Schweiz indeholder en klausul om god forvaltningspraksis på skatteområdet, herunder specifikke regler om statsstøtte i form af skattefordele, gennemsigtighedskrav med hensyn til automatisk udveksling af oplysninger om beskatning og reelt ejerskab og bestemmelser om bekæmpelse af hvidvaskning af penge;

                              ai)

                              glæder sig over, at Schweiz i april 2018 besluttede at tilslutte sig Europols fælles taskforce mod cyberkriminalitet (J-CAT) som et proaktivt led i dets bekæmpelse af trusler knyttet til international cyberkriminalitet;

                              aj)

                              glæder sig over Schweiz' associering til hele Horisont 2020-programmet og håber på yderligere samarbejde inden for fremtidige forskningsprogrammer;

                              ak)

                              opfordrer indtrængende Schweiz til at indgå forhandlinger om dets associering til Erasmusprogrammerne;

                              al)

                              glæder sig over de fremskridt, der er gjort med etableringen af den transalpine jernbaneforbindelse, der er kendt som »den nye jernbaneforbindelse gennem Alperne«, en schweizisk finansieret investering, som også er til gavn for EU;

                  2.

                  pålægger sin formand at sende denne henstilling til Rådet, Kommissionen og næstformanden i Kommissionen/Unionens højtstående repræsentant for udenrigsanliggender og sikkerhedspolitik og til Det Schweiziske Forbunds Forbundsforsamling og Forbundsråd.

         (1)  EFT L 1 af 3.1.1994, s. 3.

         (2)  EUT L 322 af 7.12.2017, s. 3.

         (3)  EFT L 114 af 30.4.2002, s. 6.

         (4)  EUT L 124 af 20.5.2009, s. 53.

         (5)  EUT L 199 af 31.7.2009, s. 24.

         (6)  EFT L 300 af 31.12.1972, s. 189.

         (7)  EFT L 114 af 30.4.2002, s. 73.

         (8)  EFT L 114 af 30.4.2002, s. 91.

         (9)  EUT L 327 af 21.12.2018, s. 77.

         (10)  EUT C 316 af 22.9.2017, s. 192.

         (11)  EUT C 252 af 18.7.2018, s. 164.

         (12)  https://www.eda.admin.ch/dam/dea/en/documents/fs/11-FS-Institutionelle-Fragen_en.pdf

         (13)  https://www.eda.admin.ch/dam/dea/en/documents/abkommen/InstA-Wichtigste-in-Kuerze_en.pdf

         (14)  EUT L 173 af 12.6.2014, s. 349.

         (15)  EUT L 173 af 12.6.2014, s. 84.